Luister: Filmverse – waar digkuns en animasie ontmoet | Maroela Media
Filmverse is ŉ reeks animasiefilms van Afrikaanse gedigte. Foto: Skermskoot uit video
Die eerste Filmverse , ŉ reeks animasiefilms van Afrikaanse gedigte, is in 2014 uitgereik en het selfs ŉ paar nominasies ontvang, onder meer vir beste visuele kunste-aanbieding by die kykNET Fiëstas en die KKNK Kanna-toekennings.
Die animasiefilms word vervaardig deur die ATKV in samewerking met Fopspeen Moving Pictures en die tweede reeks van Filmverse word nou beplan vir 2016. Belangstellende animeerders wat graag daarvan deel wil wees, moet spring om seker te maak dat hulle die werkswinkels kan bywoon.
Die werkswinkels word op 14 en 15 September in Johannesburg aangebied en op 21 en 22 September in Stellenbosch.
Maroela Media het met Nita Cronje van die ATKV gesels oor die konsep van Filmverse en hoekom hierdie soort projek belangrik is vir die animasiebedryf.
Vir meer besonderhede oor die werkswinkels, kontak Diek Grobler by [email protected], of Nita Cronjé by [email protected]
Filmverse 1 is nog die res van die jaar by die volgende geleenthede te sien:
Pretoria Kunsvereniging, Pretoria: 27 Julie – 5 Augustus
SA Book Fair, Newtown: 31 Julie – 2 Augustus
kykNET Silwerskermfees, Kampsbaai: 26 – 29 Augustus
Harlekijn en De Zuid-Afrikaanse Dagen, Soest, Nederland: 29 – 30 Augustus
McGregor Gedigtefees: 27 – 30 Augustus
Tuin van Digters, Breytenbach Sentrum ,Wellington: 19 en 20 September
Prins Albert Leesfees: 6 – 8 November
Deel van: Flieks, Gedigte, Podsendings
Gedig: By die Sondagmiddagmaal
Ek het hierna geluister op Vers en Klank en dit het wonderlik geklink.